stanford-oval/wikipedia huggingface dataset:
Tampereen rautatieasema
Asemarakennukset > Tavara-asema

Raiteistoa uusittiin laajasti 1990-luvun loppupuolella, jolloin vanhan tavara-aseman lastausraiteet purettiin ja veturitallit poistettiin käytöstä. Myös eräitä läheisille varastorakennuksille johtaneita raiteita on purettu. Vanhan tavara-aseman makasiinit purettiin alkusyksyllä 2009. Tampereen nykyinen tavara-asema sijaitsee matkustajaliikenteen aseman eteläpuolella Rautaharkossa. Sen yhteydessä on Viinikan ratapiha, joka on eräs Suomen vilkkaimmista järjestelyratapihoista. Vihreä rakennus radan itäpuolella matkustajaliikenteen asemaa vastapäätä on vanha tavara-asema, jonka säilyttämiskysymys on ollut merkittävä kiistanaihe kunnallispolitiikassa läpi 2010-luvun. lähde?
Alueen helmikuussa 2016 lainvoiman saaneen asemakaavan mukaan tavara-asemaa siirretään hieman itään, jotta sen paikalle voidaan rakentaa Ratapihankadun oikaisu. Kaupunginhallitus kuitenkin keskeytti käsittelyn myöhemmin samana vuonna, sillä siirtokustannukset nousivat selvitystyön edessä 1,2 miljoonasta yli kolmeen miljoonaan euroon. Voimassa oleva asemakaava sallii kuitenkin vain aseman siirtämiseen tai paikallaan säilyttämiseen perustuvan ratkaisun, joten kaupunki käynnisti valmistelutyön uuden asemakaavan asettamiseksi. Vuonna 2018 kaupunginhallitus päätti sittenkin aseman siirrosta vedoten edessä olevaan valituskierrokseen ja poliittisiin vaikeuksiin.
Kuvia

Ratapihaa; vasemmalla entinen tavara-asema, jonka makasiinit purettiin syksyllä 2009.
Rautatieasema joulukuisena aamuna.
Asemahallin vanha näyttötaulu.
Uusi, lokakuussa 2015 käyttöön otettu näyttötaulu.
Isomaasirkku

| Isomaasirkku |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Luokka::  Linnut Aves
Lahko::  Varpuslinnut Passeriformes
Heimo::  Tangarat Thraupidae
Suku::  Maasirkut Geospiza
Laji::  magnirostris
Kaksiosainen nimi
 Geospiza magnirostris  (Gould, 1837) 

Katso myös
   Isomaasirkku Wikispeciesissä   Isomaasirkku Commonsissa 
Infobox OKNimi-testi OKIUCN-testi OK: 
Isomaasirkku (Geospiza magnirostris) on darwininsirkkuihin kuuluva varpuslintulaji. Sitä tavataan vain Galápagossaarilla Etelä-Amerikassa.
Koko ja ulkonäkö

Isomaasirkun pituus on 16 senttiä ja paino 35 grammaa. Se on darwininsirkuista suurin. Lisäksi sen nokka on leveämpi, kuin muilla lajeilla. Muiden maasirkkujen tapaan lajin koiraat ovat täysin mustia, kun taas naaraat ovat ruskeita ja juovikkaita.
Levinneisyys ja elinympäristö

Isomaasirkku on endeeminen Ecuadorin Galápagossaarilla. Sen asuinsaaria ovat Wolf, Darwin, Pinta, Marchena, Genovesa, Santa Fe, Daphne Major, Santa Cruz, Pinzón, Rábida, Santiago, Fernandina ja Isabela. Se on yhä melko runsas osassa levinneisyysaluetta. Lajin levinneisyys kattaa 7400 neliökilometriä.
Elinympäristöä ovat kuivat metsät ja pensaikot alankomailla ja siirtymävyöhykkeellä.
Elintavat

Isomaasirkku ruokailee maassa. Sen pääravintoa ovat siemenet, mutta syö myös niveljalkaisia ja Opuntia-kaktuksen hedelmiä. Tärkein ravintolähde ovat Tribulus cistoides -kasvin puiset siemenet. Toisinaan se syö myös muiden lintujen munia. Suuren nokkansa ansiosta se pystyy murskaamaan ja syömään isompia ja kovempia siemeniä kuin muut Galápagossaarten sirkut.
Isomaasirkku lisääntyy muiden darwininsirkkujen tavoin yleensä opportunistisesti. Ne munivat yleensä silloin kun sateita ja ravintoa on runsaasti. Isomaasirkkupari on yleensä yksiavioinen ja pitää itsellään pientä reviiriä. Pari rakentaa pensaaseen tai kaktukseen pienen, kupolinmuotoisen pesän. Pesässä on keskimäärin kolme munaa, joita haudotaan noin 12 viikkoa. Vanhemmat ruokkivat poikasia pääasiassa hyönteisillä. Poikaset jättävät pesänsä noin kaksiviikkoisina.
Isomaasirkun nimenneen John Gouldin piirros lajista vuodelta 1841.
Katerína Sakellaropoúlou

| Katerína Sakellaropoúlou> Κατερίνα Σακελλαροπούλου |
| --- | --- |
 Katerína Sakellaropoúlou vuonna 2020.
 Kreikan presidentti
 13. maaliskuuta 2020 – 13. maaliskuuta 2025  
Pääministeri:  Kyriákos Mitsotákis Ioánnis Sarmás
Edeltäjä:  Prokópis Pavlópoulos
Seuraaja:  Konstantínos Tasoúlas
Henkilötiedot
Syntynyt: 30. toukokuuta 1956 (ikä 68)  Thessaloniki, Kreikka
Kansalaisuus:   kreikkalainen
Ammatti:  juristi
Puoliso:  Pávlos Kotsónis
Lapset:  1
Tiedot
Puolue:  sitoutumaton
Tutkinnot:  Ateenan yliopisto Université Paris-Panthéon-Assas
 Nimikirjoitus
Aikateríni ”Katerína” Sakellaropoúlou (kreik. Αικατερίνη ”Κατερίνα” Σακελλαροπούλου; s. 30. toukokuuta 1956 Thessaloniki) on kreikkalainen juristi ja tuomari, joka toimi Kreikan presidenttinä vuosina 2020–2025. Tätä ennen hän toimi vuosina 2018–2020 Kreikan korkeimman hallinto-oikeuden presidenttinä.
Elämä ja ura > Tausta ja yksityiselämä

Sakellaropoúlou syntyi vuonna 1956, ja hän opiskeli Ateenan yliopiston oikeustieteellisessä tiedekunnassa, mistä hän valmistui vuonna 1978.
Sakellaropoúlou valittiin vuonna 1982 Kreikan korkeimman hallinto-oikeuden apulaistuomariksi. Hän oli sapattivapaalla 1989–1990, jolloin hän suoritti jatko-opintoja Université Paris-Panthéon-Assas'ssa Ranskassa. Hän opiskeli Pariisissa perustuslaillista ja hallinnollista oikeutta. Sakellaropoúlou ylennettiin vuonna 2000 korkeimman hallinto-oikeuden viidennen kamarin tuomariksi.
Sakellaropoúlou toimi vuosina 1993–1995 ja 2000–2001 hallinto-oikeuden tuomarien järjestön puheenjohtajana ja 2006–2008 sen varajohtajana. Hän opetti vuosina 2005–2014 ympäristöoikeutta kansallisessa tuomarien koulussa. Ulkoasiainministeriön valvontalautakunnan puheenjohtajana hän oli 2013–2015.
Sakellaropoúlou asuu avoliitossa juristi Pávlos Kotsónisin kanssa. Hänellä on aiemmasta liitosta yksi lapsi.
Elämä ja ura > Presidenttinä

Sakellaropoúlou valittiin vuonna 2018 korkeimman hallinto-oikeuden presidentiksi. Hän oli ensimmäinen nainen tehtävässä. Pääministeri Kyriákos Mitsotákis ehdotti Sakellaropoúlouta presidentiksi tammikuussa 2020. Sakellaropoúlou sai tukea yli puoluerajojen, ja hänet valittiin tehtävään presidentinvaalissa 22. tammikuuta. Hän oli ensimmäinen nainen Kreikan presidenttinä, joka on kuitenkin pitkälti seremoniallinen virka. Parlamenttiäänestyksessä Sakellaropoúloun taakse tuli parlamentin 300:sta jäsenestä 261 kansanedustajaa. Kannatus parlamentissa oli historiallisen suuri.
Sakellaropoúlou astui presidentinvirkaan 13. maaliskuuta 2020. Kausi päättyi 13. maaliskuuta 2025, jolloin presidentiksi astui Konstantínos Tasoúlas.
Kunnianosoituksia

Vapahtajan ritarikunta (Kreikka, 2020)
Kunniaritarikunta (Kreikka, 2020)
Feeniksin ritarikunta (Kreikka, 2020)
Hyväntekijän ritarikunta (Kreikka, 2020)
Makarios III:n ritarikunta (Kypros, 2020)
Italian tasavallan ansioritarikunta (Italia, 2020)
Niilin ritarikunta (Egypti, 2020)
Henrik Purjehtijan ritarikunta (Portugali, 2022)
Stara planinan ritarikunta (Bulgaria, 2022)
Alankomaiden leijonan ritarikunta (Alankomaat, 2022)
Aiheesta muualla

Kuvia tai muita tiedostoja aiheesta Katerína Sakellaropoúlou Wikimedia Commonsissa
Η Πρόεδρος Κατερίνα Ν. Σακελλαροπούλου. Προεδρία της Ελληνικής Δημοκρατίας. (kreikaksi)
Kreikan kolmannen tasavallan (1974–) presidentit
Michaíl Stasinópoulos (1974–1975)
Konstantínos Tsátsos (1975–1980)
Konstantínos Karamanlís (1980–1985)
Ioánnis Alevrás (1985)
Chrístos Sartzetákis (1985–1990)
Konstantínos Karamanlís (1990–1995)
Konstantínos Stefanópoulos (1995–2005)
Károlos Papoúlias (2005–2015)
Prokópis Pavlópoulos (2015–2020)
Katerína Sakellaropoúlou (2020–2025)
Konstantínos Tasoúlas (2025–)
| Auktoriteettitunnisteet  |
| --- | --- |
Kansainväliset:  VIAF 
Kansalliset:  Saksa  Yhdysvallat  Kreikka 
Henkilöt:  Yle
Granit Xhaka

| 0 | 1 | 2 | 3 |
| --- | --- | --- | --- |
 Granit Xhaka vuonna 2018.
Henkilötiedot
Syntymäaika: 27. syyskuuta 1992 (ikä 32)
Syntymäpaikka: Basel, Sveitsi
Pelipaikka: keskikenttäpelaaja
Pituus: 185 cm
Seura
Seura: Bayer Leverkusen
Pelinumero: 34
Junioriseurat
1997–2002: Concordia Basel
2003–2008: Basel
Seurat
| Vuodet | Seura | O | (M) |
| 2010–2012 | Basel | 44 | (2) |
| 2012–2016 | Borussia M'gladbach | 108 | (6) |
| 2016–2023 | Arsenal | 225 | (17) |
| 2023– | Bayer Leverkusen | 33 | (3) |
Maajoukkue
|  | Sveitsi U17 | 14 | (2) |
|  | Sveitsi U18 | 14 | (3) |
| 2010–2011 | Sveitsi U19 | 10 | (3) |
| 2010–2011 | Sveitsi U21 | 5 | (0) |
| 2011– | Sveitsi | 130 | (14) |
 Seurajoukkueuran tilastot kattavat vain kansalliset sarjat, päivitetty 8. heinäkuuta 2024.  Maajoukkueuran tilastot päivitetty 8. heinäkuuta 2024.
Granit Xhaka (s. 27. syyskuuta 1992 Basel) on sveitsiläinen jalkapalloilija, joka edustaa Saksan Bundesliigassa pelaavaa Bayer Leverkusenia. Hän on pelipaikaltaan keskikenttäpelaaja.
Seurajoukkueura

Xhaka edusti juniorina FC Concordia Baselia (1997–2002) ja FC Baselia (2003–2008). Hän nousi FC Baselin kakkosjoukkueeseen kesällä 2008 ja edustusjoukkueeseen kesällä 2010. Xhaka voitti seurassa Sveitsin-mestaruuden kahdesti peräkkäin – kausina 2010–2011 ja 2011–2012 sekä Sveitsin cupin kaudella 2011–2012. Sveitsin Superliigassa pelaamissaan 44 ottelussa hän teki kaksi maalia. Mestarien liigassa hän pelasi kymmenen ja Eurooppa-liigassa kaksi ottelua. Kesällä 2012 Saksan Bundesliigan Borussia Mönchengladbach hankki hänet 8,5 miljoonalla eurolla. Hän pelasi seurassa neljän kauden aikana 108 bundesliigaottelua, joissa teki kuusi maalia. Mestarien liigassa hän pelasi viisi ottelua. Eurooppa-liigassa pelaamissaan 14 ottelussa hän teki kaksi maalia.
Xhaka siirtyi Englannin Valioliigan Arsenaliin 45 miljoonan euron siirtosummalla kesällä 2016. Hän pelasi viisi ottelua Arsenalin voittaessa FA Cupin 2017. Hän voitti samana vuonna myös FA Community Shieldin. Hän oli mukana tappiollisessa Eurooppa-liigan loppuottelussa 2019. Hän pelasi kaikissa kuudessa ottelussa Arsenalin voittaessa FA Cupin 2020. Hän voitti samana vuonna myös Community Shieldin. Hän pelasi Arsenalissa seitsemän kauden aikana 225 liigaottelua ja teki 17 sekä syötti 24 maalia. Mestarien liigassa pelaamissaan seitsemässä ottelussa hän teki yhden maalin. Eurooppa-liigassa hän pelasi 36 ottelua ja teki kolme maalia.
Xhaka siirtyi Bayer Leverkuseniin 15 miljoonan euron siirtosummalla kesällä 2023. Hän pelasi kaudella 2023–2024 Bundesliigassa 33 ottelua, joissa hän teki kolme maalia, ja Eurooppa-liigassa, jossa Leverkusen ylsi loppuotteluun saakka, 11 ottelua. Hän voitti Saksan liiga- ja cupmestaruuden ja teki cupin loppuottelun ainoan maalin.
Maajoukkueura

Xhaka edusti Sveitsiä kaikissa juniori-ikäluokissa alle 17-vuotiaista alle 21-vuotiaisiin ja voitti alle 17-vuotiaiden maailmanmestaruuden Nigeriassa 2009. Hän pelasi turnauksen kaikki seitsemän ottelua. Hän pelasi neljä ottelua Sveitsin saavuttaessa hopeaa alle 21-vuotiaiden EM-kilpailuissa 2011.
A-maajoukkueessa Xhaka teki ensiesiintymisensä EM-karsintaottelussa Englantia vastaan kesäkuussa 2011. Ensimmäisen maaottelumaalinsa hän teki Luxemburgia vastaan saman vuoden marraskuussa. Xhaka pelasi MM-kilpailuissa 2014, EM-kilpailuissa 2016 ja MM-kilpailuissa 2018 Sveitsin kaikki ottelut. Molemmissa MM-turnauksissa hän teki yhden maalin. Hän on toiminut Sveitsin joukkueen kapteenina vuoden 2018 loppupuolelta lähtien. Kesän 2021 EM-kilpailuissa hän pelasi neljä ensimmäistä ottelua ja oli puolivälierästä pois pelikiellon vuoksi. Hän pelasi täyden ajan Sveitsin kaikissa neljässä ottelussa MM-kilpailuissa 2022 ja kaikissa viidessä ottelussa EM-kilpailuissa 2024. Hän on pelannut EM-kilpailujen 2024 loppuun mennessä 130 A-maaottelua ja tehnyt niissä 14 maalia.
Muuta

Xhaka valittiin Sveitsin vuoden jalkapalloilijaksi 2017 ja 2022.
Myös Xhakan vanhempi veli Taulant Xhaka (s. 1991) on ammattilaisjalkapalloilija.
Saavutukset

Basel:
Sveitsin-mestaruus: 2010–2011, 2011–2012
Sveitsin cup: 2011–2012
Arsenal:
FA Cup: 2017, 2020
FA Community Shield: 2017, 2020
Bayer Leverkusen:
Bundesliigan mestaruus: 2024
Saksan cup: 2024
Sveitsin maajoukkue:
Alle 17-vuotiaiden maailmanmestaruus: kultaa 2009
Rantaraitti (Espoo)

Rantaraitin muistolaatta Matinkylässä.
Rantaraitti (ruots. Strandpromenaden) on jalankulku- ja pyöräilyreitti, joka kulkee Espoossa pitkin Suomenlahden rantaa. Rantaraittia on valmiina noin 40 kilometriä.
Suurin osa Rantaraitista on hyvin lähellä merenrantaa. Joissain paikoissa reitti loittoaa rannasta vähäliikenteisille kaduille, koska sillä kohtaa rannassa on yksityisiä maita. Rantaraitin alkupää on lähellä Helsingin rajaa Laajalahdessa, josta se jatkuu Otaniemen, Tapiolan, Westendin, Haukilahden, Matinkylän, Nuottaniemen, Kaitaan, Soukan ja Espoonlahden kautta Saunalahteen, lähelle Kirkkonummen rajaa.
Espoon kaupunki järjesti vuonna 2008 toukokuun alun ja syyskuun lopun välillä rantaraitinpatikoinnin, joka julisti kaupungin 550-vuotisjuhlaa. Rantaraitinpatikoijien oli määrä kulkeä läpi koko reitti. Reitin varrella oli kaksitoista rantakahvilaa välipisteinä, joissa osallistujat saattoivat leimata Rantaraitti-passinsa ja saada palkinnon suorituksestaan täyttynyttä passia vastaan.
Rantaraittia on tarkoitus jatkaa vielä noin kymmenen kilometriä, kunhan alueen kaavoitus valmistuu. Reitin varrella on noin sata luonto-, kulttuurihistoria-, rakennus- ja entisajan rannikkoelämästä kertovaa kohdetta.
Rantaraitti sai vuonna 2003 kunniamaininnan Suomen kuntatekniikan yhdistys SKTY ry:n vuosittain myöntämän Kuntatekniikan saavutus -tunnustuksen myöntämisen yhteydessä.
Rantaraitti lännestä itään

Meri-Kivenlahdessa Rantaraitti kulkee betonilaatoilla ja tekee eräissä kohdin jopa 90 asteen mutkia.
Hieman etelämpänä raitti on sorapäällysteistä rantatietä.
Soukassa Rantaraitti kulkee suurelta osin katuverkkoa pitkin; Kaitaan Riilahdentieltä sen reitti siirtyy jälleen rantatielle. Kuvassa rantametsikköä Kaitaalla.
Matinkylässä Rantaraitti poikkeaa eräissä kohdin hieman sisämaan puolelle. Kuva idän suuntaan.
Rantaraitti nivoutuu yhteen Haukilahden venesataman kanssa, josta se jatkuu itään kohti Westendiä.
Westendissä Rantaraitti ei kulje välttämättä aivan rannassa, mutta eräissä kohdin on mahdollisuus poiketa rantaan, jossa on kävelykelpoisia reittivaihtoehtoja.
Käännös suomeksi
Kalliosirkku

| Kalliosirkku |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Sirkut Emberizidae
Suku::  Raitapääsirkut Fringillaria
Laji::  striolata
Kaksiosainen nimi
 Fringillaria striolata  (Lichtenstein, 1823) 
Synonyymit
 Emberiza striolata 
Katso myös
   Kalliosirkku Wikispeciesissä   Kalliosirkku Commonsissa 
Infobox OKNimi-testi OKIUCN-testi OK: 
Kalliosirkku (Fringillaria striolata) on Koillis-Afrikan ja läntisen Aasian eteläosien varpuslintu.
Koko ja ulkonäkö

Linnun pituus on noin 14 cm. Ulkonäöltään se muistuttaa suuresti kyläsirkkua, jota aikaisemmin pidettiin kalliosirkun alalajina. Kalliosirkun pään juovitus on voimakkaampaa ja vatsa on vaaleampi. Koiraan väritys on kirkkaampi kuin naaraan.
Esiintyminen

Kalliosirkku elää Afrikan koillisosassa Luoteis-Etiopiassa, Pohjois-Keniassa ja Etelä-Egyptissä, sekä sieltä itään Aasian eteläosissa Intiaan saakka.
Elinympäristö

Laji asustaa syrjäisten jokien ja purojen varsilla ihmisasutusta vältellen.
Lisääntyminen

Pesä on maassa ja naaras munii siihen kahdesta neljään munaa.
Ravinto

Aikuiset syövät enimmäkseen siemeniä, poikasille ne syöttävät pääasiassa hyönteisiä ja muita pieniä selkärangattomia.
Kalliosirkun munia.
Åhman

Adam Åhman (s. 1999), ruotsalainen jääkiekkomaalivahti
Arne Åhman (1925–2022), ruotsalainen kolmiloikkaaja ja olympiavoittaja
Axel Åhman (s. 1993), suomenruotsalainen kirjailija, muusikko ja koomikko, KAJ-yhtyeen jäsen
Helena Åhman (s. 1964), suomalainen työelämäprofessori, kirjailija, konsultti ja valokuvataiteilija
Jari Åhman (s. 1971), suomalainen jalkapallovalmentaja
Karl Gustaf Åhman (1891–1978), suomalainen yritysjohtaja ja teollisuusneuvos
Mattias Åhman (s. 1992), suomalainen kokki
Pauline Åhman (1812–1904), ruotsalainen harpisti.
Amino-oksietikkahappo

| Amino-oksietikkahappo |
| --- | --- |

Tunnisteet
IUPAC-nimi:  2-amino-oksietikkahappo
CAS-numero:  645-88-5
PubChem CID:  286
SMILES:  C(C(=O)O)ON
Ominaisuudet
Molekyylikaava:  C2H5NO3
Moolimassa:  91,07 g/mol
Sulamispiste:  152,5 °C (hemihydrokloridina)
Amino-oksietikkahappo (C2H5NO3) on karboksyylihappoihin kuuluva orgaaninen yhdiste. Yhdistettä voidaan käyttää pidentämään leikkokukkien kestoa ja biologisissa tutkimuksissa entsyymi-inhibiittorina.
Ominaisuudet

Amino-oksietikkahappo toimii useiden pyridoksaalifosfaattia koentsyyminään hyödyntävien entsyymien inhibiittorina. Tällaisia ovat muun muassa useat transaminaasit esimerkiksi alaniiniaminotransferaasi, aspartaattiaminotransferaasi ja aminobutyraattiaminotransferaasi. Lisäksi muita inhiboituvia entsyymejä ovat esimerkiksi ACC-syntaasi ja eräät dekarboksylaasit. Aminobutyraattitransaminaation inhibiition vuoksi gamma-aminovoihapon pitoisuus kudoksissa kasvaa. Suurina annoksina amino-oksietikkahapolla on konvulsiivisia vaikutuksia, jotka todennäköisesti liittyvät kohonneeseen gamma-aminovoihappotasoon.
Valmistus ja käyttö

Amino-oksietikkahappoa voidaan valmistaa sykloheksanonin oksiimin ja kloorietikkahapon välisellä reaktiolla. Yhdistettä käytetään usein sen hemihydrokloridisuolana. Käyttökohteita ovat muun muassa leikkokukkien esimerkiksi neilikoiden tai orkideojen kukinnan keston pidentäminen. Rikkaruohomyrkkyihin kuuluva bentsadoksi hajoaa amino-oksietikkahapoksi ja sen herbisidiset ominaisuudet perustuvat tähän.
Connor McDavid

| Connor McDavid |
| --- | --- |

Henkilötiedot
Syntynyt: 13. tammikuuta 1997 (ikä 28) Richmond Hill, Ontario
Kansalaisuus:   Kanada
Jääkiekkoilija
Lempinimi:  Connormania, McJesuslähde?
Pelipaikka:  keskushyökkääjä
Maila:  vasen
Pituus:  185 cm
Paino:  87 kg
Seura
Seura:  Edmonton Oilers
Sarja:  NHL
Pelinumero:  97
Pelaajaura
Pääsarjaura:  2015–
Aik. seurat:  Erie Otters (OHL)
NHL-varaus:  1. varaus, 2015 Edmonton Oilers
| Mitalit> Maa:  Kanada.Miesten jääkiekko.MM-kilpailut  | Mitalit> Maa:  Kanada.Miesten jääkiekko.MM-kilpailut  | Mitalit> Maa:  Kanada.Miesten jääkiekko.MM-kilpailut  | Maa:  Kanada> Miesten jääkiekko. |
| --- | --- | --- | --- |
|  Kultaa | Venäjä 2016 | jääkiekko |  |
| Alle 20-v. MM-kilpailut  | Alle 20-v. MM-kilpailut  | Alle 20-v. MM-kilpailut  |  |
|  Kultaa | Kanada 2015 | jääkiekko |  |
| Alle 18-v. MM-kilpailut  | Alle 18-v. MM-kilpailut  | Alle 18-v. MM-kilpailut  |  |
|  Kultaa | Venäjä 2013 | jääkiekko |  |
Connor Andrew McDavid (s. 13. tammikuuta 1997 Richmond Hill, Ontario) on kanadalainen jääkiekkoilija, pelipaikaltaan keskushyökkääjä. Hän edustaa NHL-liigassa pelaavaa Edmonton Oilersia ja toimii joukkueen kapteenina. Oilers varasi hänet vuoden 2015 varaustilaisuuden ensimmäisellä varausvuorolla. Monet pitävät McDavidia tämän hetken maailman parhaana pelaajana.
McDavid on voittanut NHL:n runkosarjan pistepörssin eli Art Ross Trophyn vuosina 2017, 2018, 2021, 2022 ja 2023.
Ura > Junioriura

McDavid sai poikkeuksellisen pelaajan aseman vuonna 2012 ja pääsi pelaamaan OHL:ssä vuotta ennen ikätovereitaan. Muut pelaajat, jotka ovat saavuttaneet saman aseman ennen McDavidia, ovat vuoden 2009 NHL:n ykkösvaraus John Tavares vuonna 2005 sekä vuoden 2014 ykkösvaraus Aaron Ekblad vuonna 2011.
McDavid solmi jo 15-vuotiaana sponsorisopimuksen urheiluvälinevalmistaja Reebokin kanssa.
Ura > NHL-ura > Kaudet 2015–2020

Connor McDavid teki 3. heinäkuuta 2015 kolmen vuoden tulokassopimuksen Edmonton Oilersin kanssa. Tulokassopimuksen arvo oli suurin mahdollinen, 925 000 dollaria kaudessa. Bonukset mukaan lukien hän saattoi tienata lähes kolme miljoonaa dollaria.
McDavid teki NHL:n tulokaskaudellaan 2015–2016 45 ottelussa 16 maalia ja 48 tehopistettä. Hänestä tuli NHL-historian nuorin kapteeni 5. lokakuuta 2016, kun hänet nimettiin Oilersin kapteeniksi. Aiempaa ennätystä piti hallussaan ruotsalainen Gabriel Landeskog, joka oli kapteeniksi tullessaan 19 vuotta ja 266 päivää vanha.
Toisella kaudellaan 2016–2017 McDavid voitti koko runkosarjan pistepörssin tehden 30 maalia ja 100 tehopistettä. Tuolloin hän voitti myös arvokkaimmalle pelaajalle myönnettävät palkinnot Hart Memorial Trophyn ja Ted Lindsay Awardin. Samalla kaudella Edmonton pääsi pudotuspeleihin yli kymmenen vuoden tauon jälkeen. Joukkue putosi toisella kierroksella seitsemässä ottelussa Anaheim Ducksia vastaan. McDavid teki 13 pudotuspeliottelussa viisi maalia ja yhdeksän tehopistettä.
Ennen kautta 2017–2018 McDavid teki Edmontonin kanssa kahdeksanvuotisen jatkosopimuksen, jonka arvo oli 12,5 miljoonaa dollaria kaudessa, mikä teki hänestä koko NHL:n korkeimmin palkatun pelaajan. Kaudella McDavid pelasi kaikki 82 runkosarjaottelua ja voitti jälleen NHL:n pistepörssin tehden 41 maalia ja 108 tehopistettä.
Kaudella 2018–2019 hän teki runkosarjassa 41 maalia ja 116 tehopistettä, mutta jäi pistepörssin toiseksi Tampa Bay Lightningin Nikita Kutšerovin taakse. Vaikka Oilers jäi pudotuspelien ulkopuolelle, McDavid voitti Art Ross Trophyn ja Ted Lindsay Awardin toista kertaa peräkkäin.
Kaudella 2019–2020 helmikuussa 2020 McDavid loukkaantui ottelussa Nashville Predatorsia vastaan ja oli sivussa useita viikkoja reisilihasvamman vuoksi. Hän teki lopulta 34 maalia ja 97 tehopistettä 64 ottelussa.
Ura > NHL-ura > Kaudet 2020–2022

McDavid valmisteli marraskuussa 2020 sopimusta suomalaisen joukkueen, HIFK:n, kanssa. Pitkälle valmisteltu sopimus kariutui tuntemattomasta syystä. Taustalla McDavidin tuloon Suomeen oli, että NHL oli koronatauon takia alkamassa vasta tammikuussa 2021, ja siten McDavidin pelitauosta oli tulossa pitkä. McDavidin oli tarkoitus pelata HIFK:ssa 15 ottelua. Suunnitteilla oli, että McDavidille ei olisi maksettu palkkaa, mutta HIFK:n olisi pitänyt hoitaa hänen pelaamisekseen suuret vakuutusmaksut. HIFK oli varautunut kuluihin. HIFK:n toimitusjohtaja Jukka Valtanen ei ole halunnut ottaa kantaa asiaan. McDavidin tulo Suomeen olisi mahdollisesti kariutunut joka tapauksessa, koska Liiga meni koronatauolle 2. joulukuuta, minkä jälkeen 16. joulukuuta alkaen ottelut pelattiin ilman yleisöä.
McDavid pelasi NHL:n runkosarjassa erinomaisen kauden. Hän voitti pistepörssin tehopistein 33+72=105. Pudotuspeleissä joukkue hävisi Winnipeg Jetsille selvästi otteluvoitoin 0–4. Kauden 2020–2021 päätteeksi McDavid voitti uransa toisen Hart Memorial Trophyn.